Ίαν Ντε Τόφφολι

Ο **Ίαν Ντε Τόφφολι**, γεννημένος στις 25 Ιούνιου 1981 στην πόλη του Λουξεμβούργου, είναι Λουξεμβουργιανός συγγραφέας, εκδότης, δραματουργός και ακαδημαϊκός

## Βιογραφία
Η οικογένεια του Ίαν Ντε Τόφφολι έχει ρίζες στην Ιταλία (απο τον πατέρα) και στο Λουξεμβούργο (απο την μητέρα). Ξεκίνησε τις βασικές του σπουδές στο δημοτικό σχολείο στο Μπρίντελ, λίγο έξω απο την πόλη του Λουξεμβούργου και συνέχισε στο Λύκειο Robert Schumann. Σπούδασε φιλολογία και ιστορία της τέχνης στο Παρίσι. Δώδεκα χρόνια αργότερα, υποστήριξε μια διδακτορική διατριβή, στο Πανεπιστήμιο της Σορβόνης, σχετικά με την επίδραση του λατινικού και αρχαίου πολιτισμού στη σύγχρονη λογοτεχνία.

Γράφει σε πολλές γλώσσες, αλλά κυρίως στα γαλλικά. Συνδιευθύνει τον εκδοτικό οίκο Hydre Editions και διδάσκει λογοτεχνία και θεωρία της λογοτεχνίας στο Πανεπιστήμιο του Λουξεμβούργου.

Ο Ντε Τόφφολι βρίσκεται στο επίκεντρο της σύγχρονης λογοτεχνικής σκηνής του Λουξεμβούργου, όχι μόνο με την τριπλή λειτουργία του ως ερευνητή, κριτικό λογοτεχνίας και εκδότη, αλλά και κυρίως ως μυθιστοριογράφο, διηγηματογράφο και θεατρικός συγγραφέας.

## Συγγραφική και ερευνητική δραστηριότητα
Συνεργάστηκε, ως προσκεκλημένος συγγραφέας, με το Εθνικό Θέατρο του Λουξεμβούργου (2012), το Literarisches Colloquium Berlin (2018), το Maison des autheurs des Francophonies ( 2022) και το Théâtre des Quartiers d’Ivry  (2023).

Από το 2004, είναι συνεργάτης και κριτικός λογοτεχνίας της εβδομαδιαίας εφημερίδας d'Lëtzebuerger Land. Από το 2010 γράφει επίσης για την εφημερίδα Tageblatt και το λογοτεχνικό συμπλήρωμα Livres-Bücher και απο το 2012 στο Kulturissimo. Μέσω των λογοτεχνικών σχολίων και της έρευνάς του, ο Τόφφολι συμβάλλει στη συζήτηση για τη λειτουργία και την τρέχουσα κατάσταση της λογοτεχνίας του Λουξεμβούργου.

Το 2019, συνεπιμελήθηκε με την Αν-Μαρί Μίλιμ την επιστημονική συλλογή Modernismen, η οποία περιέχει άρθρα από ερευνητές της λογοτεχνίας του Λουξεμβούργου, όπως ο Τζεφφ Σινκέρ[ και η Ελίς Σμιτ. Η συλλογή αυτή παρουσιάστηκε για πρώτη φορά το 2016 σε συνέδριο που διοργάνωσαν οι Λουξεμβούργιοι εκδότες στο Πανεπιστήμιο του Λουξεμβούργου. Το 2016, οι Τόφφολι, Ελίς Σμιτ και Μαρκ Λιμπάχ επανακυκλοφόρησαν τη λογοτεχνική επιθεώρηση Les Cahiers luxembourgeois, την οποία επιμελήθηκε μέχρι το 2008 ο Νικ Βέμπερ, μέντορας και εκδότης των πρώτων μυθιστορημάτων του Ίαν Ντε Τόφφολι. Επίσης, το 2016, συμμετείχε στην ίδρυση της κολεκτίβας Le Gueuloir, η οποία συγκεντρώνει θεατρικούς συγγραφείς από τη Λωρραίνη, το Λουξεμβούργο και το Βέλγιο, συμπεριλαμβανομένων των Πολ Μάθιου και Ναταλί Ρονβό.

Ο Ντε Τόφφολι έγραψε το πρώτο του μυθιστόρημα, De solitudinis arte, ενώ ήταν στο γυμνάσιο. Δημοσιεύθηκε το 2001 και ακολούθησε τέσσερα χρόνια αργότερα ο Mauvais œil.

Διηγήματα του Ντε Τόφφολι έχουν δημοσιευθεί στις ανθολογίες Walfer Bicherdeeg (2009, 2010, 2013 και 2014), τις εκδόσεις Hydre (μεταξύ άλλων Fabula rasa, 2013), στο περιοδικό Galerie, στο  φωτογραφικό βιβλίο του Νίκου Ζόμπολα, Λουξεμβούργου Τόμος II, (Αθήνα 2019) και στη συλλογή CNL Fundstücke 2014-2015.

## Θεατρικά έργα
Πρόσφατες παραγωγές: 

* *99%,* (2015, Teatre Akadèmia Barcelona και Εθνικό Θέατρο του Λουξεμβούργου)· 
* *Rumpelstilzchen*, προσαρμογή του παραμυθιού από τους αδελφούς Γκριμ (2017, Théâtres de la Ville de Luxembourg); 
* *Tiamat*, μονόλογος (2018, Théâtre du Centaure Luxembourg and Centre Dramatique National du NEST); 
* *AppHuman*, (2020, Théâtres de la Ville de Luxembourg and Théâtre de Liège); 
* *Arid Lands* (2021, Théâtre du Centaure Luxembourg); 
* *Staycation* (2021, Kasemattentheater, Λουξεμβούργο); 
* *Confini* (2021, Teatro della Tosse Genova, Ραβέννα Φεστιβάλ, TNL,), 
* *In-Two* (2021, CDN du NEST); 
* *Si vous voulez de la lumière* (2022, Théâtres de Compiègne, Respirations 2020 du FTA, Théâtre des Célestins Lyon, Les Théâtres de la Ville de Luxembourg, Théâtre de la Cité internationale, Théâtre Prospero Montréal)· 
* *Dialaw Project* (2022, Le Monfort Théâtre Paris, Africologne, Festival Perspectives Saarbrücken, Theatres of the City of Luxembourg, Theatre of 13 Wins, National Dramatic Center of Montpellier, Theatre-Cinema of Choisy-le-Roi).

Ο Ντε Τόφφολι έχει λάβει πολλά βραβεία και επιχορηγήσεις στο Λουξεμβούργο και στο εξωτερικό, μεταξύ άλλων τη συγγραφική βοήθεια από το ARTCENA για το *Un héritage* (2022) και το βραβείο ενθάρρυνσης του Science and Theatre Festival από το Theatre Heilbronn για το *AppHuman* (2021).

Έχει συνεργαστεί με σκηνοθέτες όπως οι Φλοράν Σιό, Μίριαμ Μιλέρ, Ζαν Μπουαγιό, Μίκαελ Σέρρε, Μορίτζ Σόνεκερ, Αλεξάνδρα Τομπελέιμ, Σοφί Λανζεβέν, Αν Σιμόν, Ντάλια Kentges, Τιερί Μουσέ, Καρόλ Λοράνγκ κ.α.

## Εκδοτική δραστηριότητα
Το πρόσφατο πρόγραμμα του Hydre Éditions επικεντρώθηκε σε νουβέλες και συλλογές διηγημάτων, της αναδυόμενης γενιάς Λουξεμβουργιανών συγγραφέων, όπως η Ελίζ Σμίτ (Elise Schmit - Βραβείο Servais  2019) με το 'Πτώση απο διάφορα ύψη' , Jeff Schinker, με την πολυγλωσσική συλλογή του Sabotage, ή ακόμα και ο Francis Kirps, με μια σειρά από χιουμοριστικές διασκευές κλασικών κειμένων 'Die Mutationen', που του χάρισε τόσο το Βραβείο Servais 2020 όσο και το Βραβείο Λογοτεχνίας της Ευρωπαϊκής Ένωσης 2020.

Από το 2018 έως το 2022, ήταν πρόεδρος της Ομοσπονδίας Εκδοτών Βιβλίου του Λουξεμβούργου (αντιπρόεδρος από το 2023).

## Δημοσιεύσεις (επιλογή)

* De Toffoli, Ian, 2001. De solitudinis arte, ou, Le nouveau mythe de Narcisse. Εκδ. des cahiers luxembourgeois, Bereldange, Impr. Centrale, Luxembourg. 142 σελ.
* De Toffoli, Ian, 2005. Mauvais oeil. Roman. Ed. des cahiers luxembourgeois, Bereldange, Impr. Centrale, Luxembourg.160 σελ.
* De Toffoli, I. 2008. Départs. S.l.: [s.n.].
* De Toffoli, Ian, 2009. L'annonce. Première 16.10.2009 à 20 h au Centre des arts pluriels d'Ettelbruck. Mise en scène: Marc Baum. 24 σελ. Θεατρικό έργο
* De Toffoli, Ian, 2013. L'homme qui ne retrouvait plus son pays. [Suivi de] Microdrames. Hydre Éditions, Bridel.ISBN 978-99959-756-1-6.
* De Toffoli, Ian, 2013. La veille de la représentation = Der Abend vor der Vorstellung.
* De Toffoli, Ian, 2015. La réception du latin et de la culture antique dans l'oeuvre de Claude Simon, Pascal Quignard et Jean Sorrente. Paris: Honoré Champion. ISBN 978-2-7453-2905-9
* De Toffoli, Ian, & Quickert, Anja. 2018. Bridel: Hydre éd. ISBN 978-99959-938-9-4

## Παραπομπές


## Εξωτερικοί σύνδεσμοι
* Ο Ian De Toffoli στο autorenlexikon.lu
* Ο Ian De Toffoli στο hydreditions.eu 

Κατηγορία:Λουξεμβούργιοι συγγραφείς